stanford-oval/wikipedia huggingface dataset:
Raatin stadion
Ennätykset

Raatin stadionin kaikkien aikojen yleisöennätys on Oulun Hiihtoseuran puistohiihdoista, kun 17. maaliskuuta 1964 järjestettyjä kilpailuja saapui seuraamaan 17 000–18 000 katsojaa. Raatinsaaressa ja Kuusisaaressa hiihdettyjen kilpailujen päätähtenä oli olympiavoittaja Eero Mäntyranta. Palloiluotteluiden yleisöennätys on jääpallon A-maaottelusta Suomi–Neuvostoliitto, kun 21. helmikuuta 1959 pelattua ottelua seurasi 14 341 maksanutta katsojaa. Jalkapallo-otteluiden kaikkien aikojen yleisöennätys syntyi OPS:in ja Liverpoolin välisessä Euroopan Cupin ottelussa 17. syyskuuta 1980, kun ottelua seurasi 14 000 katsojaa.
Kansallisten sarjojen jalkapallo-otteluiden yleisöennätys on kaudelta 1973, kun Mestaruussarjan ottelua OTP–HJK saapui seuraamaan 22. heinäkuuta 5 985 katsojaa. Jääpallon sarjaotteluiden yleisöennätys Raatissa on kaudelta 1962, kun SM-sarjan ottelua OPS–KUV seurasi 3 140 katsojaa.
Uuden Raatin stadionin yleisöennätys syntyi vuoden 2016 Kalevan kisoissa, kun kisojen päätöspäivänä 24. heinäkuuta stadionille saapui 10 067 katsojaa. Uuden Raatin jalkapallo-otteluiden yleisöennätys on Ykkösen kaudelta 2013, kun paikallisottelua AC Oulu–OPS seurasi 24. heinäkuuta 4 120 katsojaa.
Raatin stadionilla on tehty myös yksi yleisurheilun maailmanennätys. Pekka Päivärinta juoksi 15. toukokuuta 1975 kentällä 25 000 metrin ME:n ajalla 1.14.16,8.
Aiheesta muualla

Wikimedia Commonsissa on kuvia tai muita tiedostoja aiheesta .
Raatin stadion Oulun kaupungin sivuilla
Raatin stadion AC Oulun sivuilla
Raatin stadion Pohjois-Pohjanmaan Yleisurheilu ry:n sivuilla
MTV: Rannikolta Rannikolle -filmi - Vuoden 1966 Raatin Puistohiihdot:filmin alusta 23:50-25.00
Veikkausliigan stadionit
Hietalahden jalkapallostadion
Kuopion keskuskenttä
Kupittaan jalkapallostadion
Lahden stadion
OmaSp Stadion
Oulunkylän jalkapallostadion
Raatin stadion
Tammelan stadion
Tammisaaren keskuskenttä
Tehtaan kenttä
Töölön jalkapallostadion
Wiklöf Holding Arena
Raatin stadionin vanha pääkatsomo vuonna 2005.
Vanha Raatin stadion vuonna 2005.
Raatin stadionin vanha aurinkokatsomo vuonna 2005.
Vanhan pääkatsomon purkutyöt vuonna 2009.
Kalevan kisat Raatin stadionilla vuonna 2016.
Raatin stadion vuonna 2011.
Polydámantas

| Polydámantas Πολυδάμαντας |
| --- | --- |
 Kunnallisyksikön sijainti
 Polydámantas
 Koordinaatit: 39°20′N, 22°26′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Fársala
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  220704
Väkiluku (2011):  4 175
Aikavyöhyke:  UTC+2
 – Kesäaika:  UTC+3
Rekisterikilpi:  RI
Infobox OKVirheellinen NIMI-arvo: 
Polydámantas (kreik. Πολυδάμαντας; virallisesti Δημοτική Ενότητα Πολυδάμαντα, Dimotikí Enótita Polydámanta) on yksi Fársalan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 4 175 (vuonna 2011).
Polydámantaksen kunnallisyksikkö käsittää Fársalan kunnan koillisosan. Sen suurin asutus on Vamvakoún kylä. Polydámantas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fársalan kuntaan yhdessä Enippéaksen ja Narthákin kanssa, jolloin se muuttui uuden kunnan kunnallisyksiköksi.
Kunnallisyksikön osat

Polydámantaksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ampeleía | Ampeleía | 236 |
| Chalkiádes | Chalkiádes | 363 |
| Dasólofos | Dasólofos | 256 |
| Dasólofos | Káto Dasólofos | 41 |
| Erétria | Ágios Charálampos | 30 |
| Erétria | Argithéa | 77 |
| Erétria | Asprógeia | 178 |
| Erétria | Erétria | 152 |
| Erétria | Palaiómylos | 113 |
| Káto Vasiliká | Áno Vasiliká | 134 |
| Káto Vasiliká | Káto Vasiliká | 142 |
| Neráida | Neráida | 152 |
| Neráida | Xyládes | 27 |
| Polydámeio | Polydámeio | 120 |
| Polydámeio | Rígaio | 108 |
| Revmatiá | Revmatiá | 217 |
| Sitóchoro | Sitóchoro | 322 |
| Skotoússa | Agía Triáda | 31 |
| Skotoússa | Ágios Konstantínos | 154 |
| Skotoússa | Áno Skotoússa | 0 |
| Skotoússa | Skotoússa | 97 |
| Skotoússa | Thetídio | 74 |
| Vamvakoú | Dendráki | 36 |
| Vamvakoú | Serífis | 0 |
| Vamvakoú | Vamvakoú | 931 |
| Zoodóchos Pigí | Zoodóchos Pigí | 184 |
Yhteensä: 4 175
Pixmania

| Pixmania |
| --- | --- |
Tunnuslause:  Osta ja säästä rahaa.
Perustettu:  2000
Avainhenkilöt:  Phil Birbeck 
Toimiala:  Verkkokauppa Postimyynti
Henkilöstö:  1400 - kesäkuussa 2012
Emoyhtiö:  Fotovista
Kotisivu:  Pixmania.fi
Infobox OKNimi-testi OK: 
Pixmania oli ranskalainen kuluttajaelektroniikkaan keskittynyt vähittäismyyntiyritys, joka toimi pääosin internetissä. Vuonna 2000 perustettu Pixmania toimi 26:ssa Euroopan maassa, mutta sen toimitilat sijaitsivat pääosin Ranskassa ja muualla Lounais-Euroopassa.
Pixmania kuului Fotovista-konserniin, josta suurimman osan omisti brittiläinen elektroniikkajätti DSG international plc.  Suomessa DSG international tunnetaan myös kodinelektroniikkaliike Gigantin omistajana. Pixmanialla oli neljä miljoonaa asiakasta, 1400 työntekijää ja yli 35 000 tuoteartikkelia. Maaliskuussa 2006 päättyneenä tilikautena sen liikevaihto oli 450 miljoonaa euroa ja liikevoitto ennen veroja 7.6 miljoonaa euroa.
Kritiikkiä

Pixmania on Suomessa kerännyt osakseen erittäin voimakasta kritiikkiä internetin keskustelupalstoilla hitaiden toimitusten, puutteellisen asiakaspalvelun ja monimutkaisen palautus/takuujärjestelmän vuoksi. Mikrobitin suuressa nettikauppatestissä tammikuussa 2007 Pixmania sijoittui 27 liikkeen vertailussa toiseksi viimeiselle sijalle, mutta yrityksen asiakaspalvelua kehuttiin ystävälliseksi.
Toisaalta Pixmania saa suomalaisessa Hintaseuranta-palvelussa hyvät arvostelut Hintaseurannan käyttäjiltä.
Ruotsissa Pixmania on lukuisien valitusten vuoksi päätynyt mm. kuluttajasivuston mustalle listalle ja sen toimintaa on tutkittu SVT2:n kuluttaja-asiaohjelma PLUS:ssa.
Vaikka Pixmania toimittaa tavaransa Suomen ulkopuolelta, asiakas joutuu maksamaan mm. kiintolevyihin liittyvän hyvitysmaksun.
Aiheesta muualla

Pixmania.com (pääsivu)
Pixmania.fi (Arkistoitu – Internet Archive) (Pixmania Suomi)
Prince Georgen lentoasema

Prince Georgen lentoasema (IATA: YXS, ICAO: CYXS, engl. Prince George Airport) on Prince Georgen kaupungin kaakkoispuolella, Brittiläisessä Kolumbiassa sijaitseva lentoasema. Lentoaseman 3 490 metrin pituinen 15/33 kiitotie on maan kolmanneksi pisin kiitotie Calgaryn 3 863 metrin ja Vancouverin 3 505 metrin pituisten kiitoteiden jälkeen.
Vuonna 2009 Prince Georgen lentoasemalle suoritettiin 39 372 laskeutumista ja nousua.
Historia

Nykyinen lentoasema rakennettiin, kun kaupunginvaltuusto päätti vuonna 1940 rakennuttaa uuden lentoaseman ja lakkauttaa kaupungin keskustassa sijainnut asema. Entinen lentoasema sijaitsi Highway 16- ja Highway 97 -teiden risteyksen lounaispuolella, jossa nykyisin sijaitsee golfkenttä. Ensimmäinen kiitotie 14/32 (nykyisin 15/33) valmistui vuonna 1941. Samana vuonna Pan Am aloitti reittiliikenteen Seattlesta Fairbanksiin. Lennolla oli välilaskut Prince Georgessa, Juneaussa ja Whitehorsessa. Seuraavana vuonna Canadian Pacific Air Lines aloitti säännöllisen reittiliikenteen asemalle kuudella viikoittaisella vuorolla. Lentoaseman rakennustyöt saatiin päätökseen 9. elokuuta 1945. Lentoasemalla oli kolme 1 524 metrin pituista kiitotietä tyypillisessä kolmion muodossa. Kaupungin keskustassa sijainnut lentoasema suljettiin, ja kaikki liikenne siirtyi uudelle lentoasemalle.
Lentoasemaa on perusparannettu useaan otteeseen. Vuonna 1953 kiitotielle 14/32 asennettiin ensimmäiset laskeutumisvalot. Samaa kiitotietä pidennettiin 1 950 metrin mittaiseksi 1964. Uusi terminaalirakennus ja lennonjohtotorni valmistuivat 1973. Pääkiitotietä pidennettiin 2 255 metrin mittaiseksi vuonna 1975. Mittarilähestymisjärjestelmän rakennustyöt aloitettiin vuonna 1991. Lentoasema siirtyi vuonna 2003 valtionhallinnon alaisuudesta Prince George Airport Authorityn hallintaan. Vuosien 2003–2007 aikana asemalle rakennettiin uusi terminaalirakennus, kansainvälisen liikenteen saapumishalli ja pääkiitotietä jatkettiin nykyiseen 3 490 metriin, mikä teki siitä kolmanneksi pisimmän, Calgaryn ja Vancouverin kiitoteiden jälkeen. Pitkän kiitotien uskotaan tuovan lentoasemalle runsaasti rahtiliikentennettä tarjoamalla välitankkauspalveluita. Ensimmäinen lentoasemalle laskeutunut jumbojetti oli 17. marraskuuta 2009 rahtilentoyhtiö Southern Airin Boeing 747.
Lentoyhtiöt ja kohteet

| Lentoyhtiö | Kohteet |
| --- | --- |
Air Canada Jazz: Vancouver
WestJet: Vancouver, Puerto Vallarta (kausittainen)
Central Mountain Air: Fort Nelson, Fort St. John, Kamloops, Kelowna, Terrace, Smithers
Northern Thunderbird Air: Williston Lake
Polydéndri

| Polydéndri Πολυδένδρι |
| --- | --- |
 Kunnallisyksikön sijainti
 Polydéndri
 Koordinaatit: 38°12′57″N, 23°52′4″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Oropós
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  491308
Väkiluku (2011):  1 608
 – Kylä:  1 385
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Polydéndri (kreik. Πολυδένδρι; myös Polidéndri) on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Πολυδενδρίου, Dimotikí Enótita Polydendríou) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 1 608 ja varsinaisen Polydéndrin kylän väkiluku 1 385 (vuonna 2011).
Polydéndrin kaupunki, suomeksi ”Monia puita”, sijaitsee Attikan pohjoisosassa linnuntietä noin 29 kilometriä pohjoiskoilliseen Ateenan keskustasta. Polydéndrin kunnallisyksikkö käsittää alueen Oropóksen kunnan keskiosissa.
Polydéndri oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Kapandrítin, Malakásan, Markópoulo Oropoún, Oropíoin ja Sykáminon kanssa, jolloin se muuttui uuden kunnan kunnallisyksiköksi.
Kunnallisyksikön osat

Polydéndrin kunnallisyksikkö muodostuu seuraavista kyläyhdyskunnista ja asutuksista:
| Kylä tai muu asutus | Väkiluku (2011) |
| --- | --- |
Ágios Geórgios: 39
Irakleideís: 68
Polydéndri: 1 385
Taxiárches: 116
Yhteensä: 1 608
Puolan kuningaskunta (1385–1569)

Puolan kuningaskunta (puol. Królestwo Polskie) oli Puolan kuningasvaltainen valtio vuosina 1385–1569 Jagellojen suvun hallitsijoiden alaisuudessa.
Jagellon dynastian aika Puolassa alkoi, kun Liettuan suuriruhtinas Vladislav II Jagello nai Puolan 13-vuotiaan kuningatar Jadwigan ja sai Puolan kruunun. Puolan ja Liettuan personaaliunioni jatkui seuraavien vuosisatojen ajan, kun molemmat valtiot valitsivat monarkeikseen samat Jagellon suvun henkilöt:
Vladislav II (1385–1434)
Vladislav III (1434–1444)
Kasimir IV (1447–1492)
Juhana I (1492–1501)
Aleksanteri I (1501–1505)
Sigismund I (1506–1548)
Sigismund II Augustus (1548–1572)
Kuningaskunnan aika päättyi sen ja Liettuan suuriruhtinaskunnan Lublinin sopimuksella (1569) sopiman kiinteämpään Puolan kuningaskunta ja Liettuan suuriruhtinaskunta -nimiseen valtioliittoon, jota kutsuttiin myös Puola-Liettuaksi.
Aiheesta muualla

Kuvia tai muita tiedostoja aiheesta Puolan kuningaskunta (1385–1569) Wikimedia Commonsissa
Puolan historia
Puljun erämaa

Puljun erämaa on Enontekiön ja Kittilän alueella sijaitseva erämaa-alue. Alueen maastossa on soita, tuntureita ja vaaroja. Alue on poronhoitoaluetta. Alueella voi harrastaa vaellus- ja eräretkeilyä. Puljun erämaa-alueen itäpuolella on Lemmenjoen kansallispuisto, Luoteispuolella on Pöyrisjärven erämaa ja pohjoispuolella Norjan puolella on Ylä-Inarijoen kansallispuisto.
Puljun erämaa-alue on Metsä-Lapin pohjoisimpia alueita. Sen eteläosassa on vaaroja, joilla on enimmäkseen kuusta kasvavia metsiä sekä laajoja soita. alueen pohjoisosassa metsät ovat enemmän mäntyvaltaisia ja siellä on paikoin myös tunturikoivikoita. Alueen pohjoisossa on vaarojen lisäksi myös tuntureita, joista korkein on noin 515-metrinen Kätkätunturi.
Alueen perustamiselle erämaa-alueeksi perusteina on ollut saamelaiskulttuurin ja luonnollisten elinkeinojen turvaaminen sekä luonnonsuojelulliset arvot. Luonnonsuojelullisia näkökohtia omaavia erämaa-alueen alueita ovat muun muassa humuspitoiset järvet ja lammet, alpiiniset ja boreaaliset tunturikankaat ja silikaattialustan niityt, letot, aapasuot ja boreaaliset lehdot. Luonnonsuojelullisia perusteita liittyy myös joihinkin lajeihin, joita ovat monet lintulajit, naali, saukko ja ahma sekä kasvilajeista lettorikko ja lapinleinikki. Suuri osa Puljun erämaasta kuuluu Natura-alueeseen ja lisäksi alueella on soidensuojeluohjelmaan kuuluva Raakevuoman-Vuossijängän alue. Puljun erämaa-alueella sijaitsee Puljutunturi, jonka lähistöllä sijaitsee Varkaanvaaranjärvi. Seudulla sijaitsevat Nunnasen ja Puljun kylät.
Aiheesta muualla

https://www.luontoon.fi/pulju/reitit
Pori Bears

| Pori Bears |
| --- | --- |

Seura
Perustettu:  1982
Kotikenttä:  Porin urheilukeskus
Kaupunki:  Pori
Miesten sarjataso:  II-divisioona
Värit:           
Puheenjohtaja:  Joona Karimerto
Mitalit
Spagettimalja:  2 (1986, 2002)
Rautamalja:  2 (2011, 2018)
Infobox OKNimi-testi OK: 
Pori Bears on vuonna 1982 perustettu porilainen amerikkalaisen jalkapallon seura. Sen kotikenttä on Porin urheilukeskuksen tekonurmi. Kaudella 2024 Bears osallistuu II-divisioonaan.
Bears osallistui vuodesta 1982 lähtien yhtäjaksoisesti miesten sarjatasoille vuoteen 1993 asti. Seuran toiminta elvytettiin kaudeksi 1999. Kesällä 2014 seuran edustusjoukkueen piti osallistua II-divisioonaan, mutta tammikuussa 2014 Bearsin ilmoitettiin vetäytyvän sarjasta pelaajapulan vuoksi. Seura keskittyi vuoden ajan vain junioritoimintaan ja teki paluun III-divisioonaan seuraavana vuonna.
Bears voitti vuonna 2018 II-divisioonan ja Rautamaljan.
Peliasu

Kypärä: sininen
Paita: sininen valko-oranssilla pelinumerolla
Housut: siniset
Saavutukset

I-divisioonan mestaruus:
1986
2002
II-divisioonan mestaruus:
2011
2018
III-divisioonan mestaruus:
2015
Aiheesta muualla

Seuran viralliset sivut
Suomen amerikkalaisen jalkapallon liitto
Amerikkalaisen jalkapallon II-divisioona 2024
Hallitseva mestari: Rovaniemi Nordmen
Lohko A:
Pori Bears |
Mikkeli Bouncers |
Flying Fishcocks |
Jyväskylä Jaguars |
Rovaniemi Nordmen |
Kokkola Scorpions 


Lohko B:
Sipoo Bulldogs |
Kuusankoski Cowboys |
Hämeenlinna Tigers |
Turku Trojans |
Helsinki Wolverines Blue
Robert Bacon

Robert Bacon
Robert Bacon (5. heinäkuuta 1860 Boston – 29. toukokuuta 1919) oli yhdysvaltalainen pankkiiri ja poliitikko. Hän toimi Yhdysvaltain ulkoministerinä 1909 presidentti Theodore Rooseveltin hallinnossa.
Bacon toimi J.P. Morgan -yhtiössä, josta erosi 1903. Hänet nimitettiin apulaisulkoministeriksi vuonna 1905 ja ulkoministeriksi 27. tammikuuta 1909. Hän palveli ulkoministerinä 5. maaliskuuta asti ja sen jälkeen Yhdysvaltain Ranskan-suurlähettiläänä vuoteen 1912.
Baconin omaisuuden arvo oli hänen kuollessaan noin kaksi miljoonaa dollaria.
Platynaspis

| Platynaspis |
| --- | --- |
 Paistepirkko (Platynaspis luteorubra)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Chilocorinae
Tribus::  Platynaspidini
Suku::  Platynaspis  Redtenbacher, 1843
Synonyymit
 Microrhymbus 
Katso myös
   Platynaspis Wikispeciesissä   Platynaspis Commonsissa 
Infobox OKNimi-testi OK: 
Platynaspis on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin kuusi lajia. Suomessa suvun edustajia on tavattu yksi laji. Suomessa esiintyy vakiintuneena, mutta hyvin harvinaisena paistepirkko (Platynaspis luteorubra).
Sukuun kuuluvia lajeja

Platynaspis capicola
Platynaspis hainanensis
Platynaspis lewisii
Paistepirkko (Platynaspis luteorubra)
Platynaspis maculosa
Platynaspis nigra
Aiheesta muualla

iNaturalist: Suku Platynaspis
ITIS: Platynaspis (englanniksi)
UniProt: Taxonomy -  Platynaspis (englanniksi)
Global Biodiversity Information Facility (GBIF): Platynaspis (englanniksi) (englanniksi)
Propagandhi

| Propagandhi |
| --- | --- |

Tiedot
Toiminnassa:  1986–
Tyylilaji:  Hardcore punk, punk, skate punk, metallimusiikki
Kotipaikka:  Winnipeg, Kanada
Laulukieli:  englanti
Jäsenet:  Chris Hannah, kitara, laulu (1986-)   Jord Samolesky, rummut, taustalaulu (1986-)   Sulynn Hago, kitara, taustalaulu (2015-)   Todd Kowalski, basso, laulu (1997-)  
Entiset jäsenet:  Scott Hopper, basso (1986–1989)  Mike Braumeister, basso ( 1989-1991)  John K. Samson, basso, laulu (1991-1997)  David Guillas, kitara (2006-2015)  
Levy-yhtiö:  G7 Welcoming Committee, 1997–   Fat Wreck Chords, 1992–2009   Smallman Records, 2009–  
Aiheesta muualla
www.propagandhi.com
Infobox OKNimi-testi OK: 
Propagandhi on kanadalainen punkrock-yhtye, jonka perustivat Chris Hannah ja Jord Samolesky vuonna 1986 Portage la Prairiessa Manitobassa. Nykyisin yhtyeen kotipaikka on Winnipeg.
Vaikka yhtyeen aikaisemmat työt ammentavat skate punk -perinteistä, viimeisimmät Propagandhi-albumit ovat siirtyneet kohti raskaampaa, metallivaikutteista äänimaailmaa.
Yhtyeen jäsenet ovat tunnettuja anarkismistaan. He ovat myös vastustaneet aktiivisesti ihmisoikeusrikkomuksia, rasismia, homofobiaa, imperialismia, fasismia, kapitalismia ja uskontoa. Yhtye tukee vegaanista elämäntapaa ja eläinoikeuskampanjoita.
Vuonna 2015 David "Beave" Guillas päätti keskittyä opettajan uraansa. Hän kuitenkin on soittanut joitain kitaroita vielä vuonna 2017 ilmestyneelle albumille Victory Lap. Uudeksi kitaristiksi puolestaan liittyi Sulynn Hago, jonka ensimmäinen levy on sama Victory Lap. Hagon ensimmäinen iso keikka puolestaan oli suomalaisille kiinnostavasti Ilosaarirockissa 2016, jossa Propagandhi soitti kyseisen vuoden ainoan Euroopan-keikkansa.
Kokoonpano

Chris "Jesus H. Chris" Hannah – kitara, laulu
Jord "Jordy-Boy" Samolesky – rummut, taustalaulu
Sulynn Hago – kitara, taustalaulu
Todd "The Rod" Kowalski – basso, laulu
Diskografia

How to Clean Everything (1993)
Less Talk, More Rock (1996)
Today's Empires, Tomorrow's Ashes (2001)
Potemkin City Limits (2005)
Supporting Caste (2009)
Failed States (2012)
Victory Lap (2017)
Aiheesta muualla

Yhtyeen viralliset sivut (englanniksi)
Propagandhi-haastattelu[vanhentunut linkki] (suomeksi)
http://www.ilosaarirock.fi/2016/felamaa/propagandhi-rayhaa-lavalla-ja-viihtyy-suomessa/
Porovesi

| Porovesi |
| --- | --- |

Valtiot:   Suomi
Paikkakunta:  Iisalmi
Koordinaatit:  63°33′00″N, 27°10′01″E
Järvinumero:  04.521.1.001 
Mittaustietoja
Pinnankorkeus:  85,8  m tai 86  m 
Rantaviiva:  61,5105  km 
Pinta-ala:  22,115 km2 
Tilavuus:  0,048 km3 
 fiPorovesi 
Porovesi on järvi Iisalmessa. Se kuuluu Iisalmen reittiin, ja sen laajuus on 19 neliökilometriä. Siihen virtaavat lännestä Kiuruveden reitin vedet Haapajärven kautta, pohjoisesta Iijärven vedet Koljonvirran kautta ja idästä Sonkajärven reitin vedet Kilpijärven Paloisvirran kautta. Se laskee Nerkoonjärven kautta Onkiveteen. Iisalmen kaupunki sekä entisen Iisalmen maalaiskunnan keskustaajama Peltosalmi sijaitsevat Poroveden itä- ja kaakkoisrannalla.
Aiheesta muualla

Järviwiki
Robert B. Wilson

| Robert B>  Wilson.Henkilötiedot |
| --- | --- |
Koko nimi:  Robert Butler ”Bob” Wilson, Jr.
Syntynyt: 16. toukokuuta 1937 (ikä 87)
Kansalaisuus:  Yhdysvallat
Arvonimi: professori
Koulutus ja ura
Väitöstyön ohjaaja:  Howard Raiffa
Tutkimusalue:  taloustiede
Palkinnot:  Ruotsin keskuspankin taloustieteen palkinto Alfred Nobelin muistoksi (2020)
Robert Butler ”Bob” Wilson, Jr. (s. 16. toukokuuta 1937) on yhdysvaltalainen ekonomisti ja emeritus Stanfordin yliopistossa. Hänelle myönnettiin yhdessä Stanfordissa työskentelevän kollegansa Paul Milgromin kanssa vuoden 2020 Nobel-taloustieteiden muistopalkinto ”huutokauppateorian ja uusien huutokaupan muotojen kehittämisestä”.
Wilson tunnetaan myös panoksestaan johtotieteeseen (engl. Management Science) ja yritystalouteen.
Wilson on toiminut väitöskirjan ohjaajana muun muassa kollegalleen Milgromille, Alvin Rothille sekä Bengt Holmströmille.
Pikkujärvi (Kangasala, Kivisalmi)

| Pikkujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°30′46″N, 24°28′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Längelmäveteen 
Järvinumero:  35.721.1.025
Mittaustietoja
Pinnankorkeus:  84,2 m  
Rantaviiva:  0,893 km  
Pinta-ala:  4,293 ha  
Saaria:  ei saaria 
 fiPikkujärvi 
Pikkujärvi  on Pirkanmaalla Kangasalla Haapasaaren ja Kivisalmen kylien välissä sijaitseva järvi.
Maantietoa

Järven pinta-ala on 4,3 hehtaaria ja se on 350 metriä pitkä ja 200 metriä leveä. Se sijaitsee metsäalueen ja peltoalueen rajalla puoli kilometriä Nuuruslahdelta etelään. Järvellä ei ole kartan mukaan saaria ja sen rannassa on vain yksi vapaa-ajan asunto. Järven lähiympäristössä sijaitsee kolme maatilaa. Sen rantaviivan pituus on 900 metriä ja rannat ovat peltomaata.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 84,2 metriä mpy. Siihen on johdettu kaksi ojaa ja siihen laskee kaksi luontaista ojaa. Karmunoja laskee sen etelärantaan ja se tuo 2,5 kilometrin päästä Lakeenjärven vesiä. Toinen oja on Tervaoja, joka tuo 3,0 kilometrin päästä Tervajärven ja Kalliojärven vedet. Pikkujärven oma laskuoja laskee Längelmäveden Nuuruslahteen.
Historiaa

Vuoden 1855−1856 Kalmbergin kartastossa Nuuruslahden suulla sijainneen Rutasaaren kummallakin puolella oli salmi. Nykyään se on niemimaata, jonka lounaispuolella on enää kapea salmi. Nuuruslahti ulottui nykyistä pidemmälle Pikkujärven muodostaessa lahden pohjukan.
Vuoden 1954 peruskartassa järven nimi oli ”Peräjärvi” ja siihen laskevat ojat olivat ”Lakeisoja” (Karmunoja) ja ”Heinihuhdinoja” (Tervaoja). Nämä kolme nimeä olivat vuoden 1977 muuttuneet nykyisiksi.
Piiroinen Yhtiöt

Piiroinen Yhtiöt on vuonna 1949 perustettu salolainen valmistavan teollisuuden perheyritys, joka muodostuu kahdesta yrityksestä: Arvo Piiroinen oy:stä ja Metalli-Piiroinen oy:stä. Konserni valmistaa irtokalusteita, auditorioita, urheiluareenoiden katsomoita sekä metallikomponentteja pintakäsittelyin.
Tehdas sijaitsee Salossa, Meriniityn kaupunginosassa. Toimitusjohtajana toimii Risto Piiroinen.
Organisaatio > Arvo Piiroinen oy

Arvo Piiroinen oy on perustettu vuonna 1978, ja sen toimialana on Kaupparekisterissä metallien käsittely ja päällystäminen. Yhtiön toimialana on kalusteiden ja metallituotteiden valmistus, tuonti ja vienti sekä tukku- ja vähittäiskauppa..
Organisaatio > Metalli Piiroinen oy

Metalli Piiroinen oy on perustettu vuonna 1988, ja sen toimialana on Kaupparekisteri metallien käsittely ja päällystäminen. Yhtiön toimialana on metallituotteiden valmistus ja myynti..
Organisaatio > Vastuuhenkilöt

Toimitusjohtaja
Risto Piiroinen, toimitusjohtaja (3/2014), hallituksen puheenjohtaja (12/2017)
Hallitus
Pentti Bruun, hallituksen jäsen (12/2017)
Antti Linna, hallituksen jäsen (12/2017)
Timo Kaivonen, hallituksen varajäsen (12/2017)
Muut
Leena Häkkinen, prokuristi (10/2013)
Anna Kaivonen, prokuristi (10/2013)
Historia > 2000-luku

Århusin musiikkitalo, Århus, Tanska
Piiroinen toimitti musiikkitalon yli 1 200 istumapaikan katsomon, jossa käytettiin AUC40-tuolimallia.
Piiroinen osti vuonna 2009 konkurssiin ajautuneen Turun Metallikaluste ky:n sekä TM-Kaluste oy:n ja sen tuotesarjat.